pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด พม. ชื่นชมเด็กชายพิการสู้ชีวิตวัยเพียง 8 ขวบ ที่ต้องรับจ้างเป็นมัคคุเทศก์น้อย เพื่อหาเงินช่วยครอบครัว ที่ จ.อุบลราชธานี
วันจันทร์ที่ 20 มีนาคม 2560
ปลัด พม. ชื่นชมเด็กชายพิการสู้ชีวิตวัยเพียง 8 ขวบ ที่ต้องรับจ้างเป็นมัคคุเทศก์น้อย เพื่อหาเงินช่วยครอบครัว ที่ จ.อุบลราชธานี
ปลัด พม. ชื่นชมเด็กชายพิการสู้ชีวิตวัยเพียง 8 ขวบ ที่ต้องรับจ้างเป็นมัคคุเทศก์น้อย เพื่อหาเงินช่วยครอบครัว ที่ จ.อุบลราชธานี พร้อมกําชับ จนท. เร่งช่วยเหลือชายวัย 49 ปี ที่ป่วยมีอาการทางสมอง ต้องอาศัยอยู่บนนั่งร้านที่ไม่มีหลังคา ที่ จ.ตรัง
เมื่อวันที่ 17 มี.ค. 60 เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 594/2557-2560 เพื่อรับทราบปัญหา ทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหาร และผู้แทนจากหน่วยงานในกระทรวงฯ เข้าร่วมประชุม
นายไมตรี กล่าวว่า จากกรณีเด็กชายวัย 8 ขวบ พิการแขนขาไม่เท่ากัน และเป็นโรคปากแหว่งเพดานโหว่ แต่สู้ชีวิต ต้องออกไปทํางานรับจ้างเป็นมัคคุเทศก์น้อยตามแหล่งท่องเที่ยวในพื้นที่จังหวัดอุบลราชธานี เพื่อหาเงินเป็นค่ารักษาตัวเอง และช่วยเหลือจุนเจือครอบครัว นั้น ตนขอชื่นชมเด็กชายดังกล่าว ที่มีจิตใจเข้มแข็ง มีความกตัญญู ขยันหมั่นเพียร และมีความ มุมานะพยายาม ในการช่วยเหลือตนเองและใช้เวลาว่างให้เกิดประโยชน์ด้วยการหารายได้เพื่อช่วยเหลือครอบครัว ก่อให้เกิด เป็นส่วนหนึ่งของพลังทางสังคม โดยไม่ได้นําความพิการมาเป็นอุปสรรคในการดําเนินชีวิต นับว่าเป็นแบบอย่างที่ดีของเด็ก และเยาวชนในสังคมโดยเฉพาะผู้พิการ ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดอุบลราชธานี (พมจ.อุบลราชธานี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัวเพื่อตรวจสอบข้อเท็จจริง และให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น และอุปกรณ์การเรียน รวมทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการตรวจร่างกาย และรักษาพยาบาลของเด็กชายดังกล่าวในระยะยาว การศึกษาเล่าเรียนของเด็กอย่างต่อเนื่อง และบริการสิทธิสวัสดิการ ที่เหมาะสมตามกฎหมาย เป็นต้น
นายไมตรี กล่าวเพิ่มเติมว่า จากกรณีพบชายวัย 49 ปี ป่วยมีอาการทางสมอง มักจะเดินเร่ร่อนไปเรื่อย ทําให้ญาติต้องสร้างนั่งร้านที่มีขนาดกว้างเพียง 1 เมตร สูงจากพื้น 2 เมตร ไม่มีที่พิงและไม่มีหลังคากันแดดกันฝน เพื่อป้องกันไม่ให้เดินออกไปไหน สร้างความเวทนาต่อผู้พบเห็นเป็นอย่างมาก ที่อําเภอย่านตาขาว จังหวัดตรัง นั้น ตนได้กําชับให้พัฒนาสังคมและความมั่นคง ของมนุษย์จังหวัดตรัง (พมจ.ตรัง) ลงพื้นที่เยี่ยมชายดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ โดยเฉพาะร่วมพูดคุยหาแนวทางร่วมกับญาติเพื่อการดูแลชายดังกล่าว ที่เหมาะสมในระยะยาว ทั้งนี้ กระทรวงการพัฒนาสังคมฯ มีความพร้อมในการรับชายดังกล่าวเข้าไว้ในความคุ้มครองดูแลของหน่วยงานในพื้นที่ที่ให้ความคุ้มครองดูแลผู้พิการและคนไร้ที่พึ่ง
รัฐบาลไทย-ข่าวทำเนียบรัฐบาล-นายกรัฐมนตรี เตรียมตรวจราชการพื้นที่กรุงเทพตะวันออก เขตลาดกระบัง หนองจอก ในวันที่ 9 มกราคม 2562
วันอังคารที่ 8 มกราคม 2562
นายกรัฐมนตรี เตรียมตรวจราชการพื้นที่กรุงเทพตะวันออก เขตลาดกระบัง หนองจอก ในวันที่ 9 มกราคม 2562
นายกรัฐมนตรีนําคณะรัฐมนตรีตรวจราชการพื้นที่กรุงเทพตะวันออก เยี่ยมชมผลิตภัณฑ์ของกลุ่มอาชีพ สํานักงานเขตลาดกระบัง ตามโครงการ  และพบปะประชาชนตลาดหนองจอก
วันนี้ (8 มกราคม 2562) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พร้อมด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มีกําหนดการตรวจราชการพื้นที่กรุงเทพตะวันออก ในวันที่ 9 มกราคม 2562 เพื่อเยี่ยมชมศูนย์การเรียนรู้ เกษตรทฤษฎีใหม่ เขตหนองจอก และติดตามการแก้ปัญหาผักตบชวาในลําน้ํา คูคลอง เขตลาดกระบัง ซึ่งมีกําหนดการดังนี้
เวลา 13.00 น. นายกรัฐมนตรีและคณะเดินทางถึงคลองลําอ้อตัน เยี่ยมชมการกําจัดผักตบชวาโดยชีววิธี (สารสกัดธรรมชาติ) บริเวณคลองลําอ้อตัน แขวงคลองสองต้นนุ่น เขตลาดกระบัง จากนั้น พบปะผู้ค้าและผู้ซื้อบริเวณตลาดเกรียงไกร ซอยเคหะร่มเกล้า 35 เยี่ยมชมผลิตภัณฑ์ของกลุ่มอาชีพ สํานักงานเขตลาดกระบัง ตามโครงการ ไทยนิยมยั่งยืน ตรวจเยี่ยมศูนย์ดํารงธรรมเคลื่อนที่ เยี่ยมชมจุดบริการรถเคลื่อนที่ประชารัฐ และเยี่ยมชมจุดบริการทําบัตรประจําตัวประชาชนเคลื่อนที่
สําหรับคลองลําอ้อตันเป็นคลองที่ทอดตัวตามแนวตะวันออกไปตะวันตก ตามแผนที่เก่าเริ่มจากคลองสองผ่านคลองหนึ่งไปสุดที่คลองแม่จัน มีขนาดกว้างประมาณ 8-15 เมตร ยาวประมาณ 1,700 เมตร ปัจจุบันแนวคลองเหลือเพียงด้านหลังชุมชนเคหะร่มเกล้าถึงคลองแม่จัน แต่บริเวณด้านหลังเคหะร่มเกล้าถูกปิดกั้นจึงไม่เชื่อมกับคลองหนึ่งได้ โดยคลองลําอ้อตันเชื่อมกับคลองลําไส้ไก่ของการเคหะแห่งชาติ ประโยชน์เพื่อใช้ระบายน้ําของบ้านเรือนประชาชนในชุมชนเคหะร่มเกล้า แขวงคลองสองต้นนุ่น เขตลาดกระบัง ไปสู่ระบบการบําบัดน้ําเสียที่โรงควบคุมคุณภาพน้ําร่มเกล้า สํานักการระบายน้ํา กรุงเทพมหานคร
จากนั้น เวลา 14.50 น. นายกรัฐมนตรีและคณะเดินทางเพื่อพบปะผู้ค้าในตลาดสดหนองจอก และเยี่ยมชมนิทรรศการโรงเรียนวัดใหม่เจริญราษฎร์พร้อมให้โอวาทเสร็จแล้ว นายกรัฐมนตรีเดินทางไปยังศูนย์การเรียนรู้เกษตรทฤษฎีใหม่ฯ เยี่ยมชมนิทรรศการศูนย์บริการและถ่ายทอดเทคโนโลยีการเกษตรประจําแขวง อาทิ แขวงคู้ฝั่งเหนือ แขวงกระทุ่มราย แขวงโคกแฝด แขวงหนองจอก แขวงโคกแฝด แขวงคลองสิบสอง และเยี่ยมชมผลิตภัณฑ์สินค้าชุมชน
ต่อจากนั้น เวลา 16.50 น. นายกรัฐมนตรี และคณะเดินทางไปเยี่ยมชมกระบวนการสีข้าวชุมชน ผลิตภัณฑ์ทางการเกษตร อาทิ ผลิตภัณฑ์ข้าวสาร หมี่กรอบ กล้วยหอม กล้วยน้ําว้า และผลิตภัณฑ์ไข่เป็ด จากโครงการไทยนิยม ยั่งยืน ภาคการเกษตร เสร็จแล้วเดินทางกลับ
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมร่วมเพื่อประเมินสถานการณ์และแก้ปัญหาวิกฤตภัยแล้ง 2563
วันพุธที่ 4 มีนาคม 2563
การประชุมร่วมเพื่อประเมินสถานการณ์และแก้ปัญหาวิกฤตภัยแล้ง 2563
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานในการประชุมหารือเพื่อประเมินสถานการณ์และแก้ปัญหาวิกฤตภัยแล้ง 2563  ณ ห้องอุทัย ชั้น 6 การนิคมอุตสาหกรรม
วันนี้ (4 มี.ค. 63) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการ การนิคมอุตสาหกรรมแห่งประเทศไทย เป็นประธานในการประชุมหารือเพื่อประเมินสถานการณ์และแก้ปัญหาวิกฤตภัยแล้ง 2563 พร้อมหารือมาตรการลดผลกระทบจากความเสี่ยงต่อการขาดแคลนน้ํา โดยมีนายสุระ เพชรพิรุณ ผู้ตรวจราชการกระทรวงอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย  และสมาคมนิคมอุตสาหกรรมไทย พร้อมด้วยภาคเอกชน ร่วมด้วย ณ ห้องอุทัย ชั้น 6 การนิคมอุตสาหกรรม  แห่งประเทศไทย # กระทรวงอุตสาหกรรม # แก้ปัญหาวิกฤตภัยแล้ง 2563
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รมช.ศึกษาธิการ แนะเด็กอินเตอร์น้อมนำ "รู้ รัก สามัคคี" มาปรับใช้ ตามคำพ่อสอน
วันพฤหัสบดีที่ 2 พฤศจิกายน 2560
ม.ล.ปนัดดา ดิศกุล รมช.ศึกษาธิการ แนะเด็กอินเตอร์น้อมนํา "รู้ รัก สามัคคี" มาปรับใช้ ตามคําพ่อสอน
ม.ล.ปนัดดา ดิศกุล รมช.ศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียนโรงเรียนโยธินบูรณะ พร้อมทั้งบรรยายพิเศษ เรื่อง 'ศาสตร์พระราชาจะดํารงอยู่กับลูกหลานตลอดไป' ณ หอประชุมโรงเรียนโยธินบูรณะ
วันนี้ (31 ตุลาคม 2560) ม.ล.ปนัดดา ดิศกุล รมช.ศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียนโรงเรียนโยธินบูรณะ พร้อมทั้งบรรยายพิเศษ เรื่อง 'ศาสตร์พระราชาจะดํารงอยู่กับลูกหลานตลอดไป' ณ หอประชุมโรงเรียนโยธินบูรณะ
"ขอให้ลูกหลานจดจําช่วงเวลาประวัติศาสตร์ในขณะนี้ไว้ ว่าปวงชนชาวไทยรักและเคารพในหลวงรัชกาลที่ 9 มากเพียงใด รวมทั้งขอให้น้อมนําหลักคําสอนของพระองค์ท่านที่ทรงพระราชทานสอนมาตลอดรัชสมัย 70 ปี มาปรับใช้ในการดําเนินชีวิต อาทิ หลักการ 'รู้ รัก สามัคคี', การรักษาคุณธรรมจริยธรรมที่เป็นเอกลักษณ์ของชนชาติไทยให้เหนียวแน่นสม่ําเสมอ, ความอ่อนน้อมถ่อมตน, การอ่านหนังสือที่เป็นเสมือนธนาคารแห่งความรู้หรือคลังสมอง (Knowledge Bank)
อีกทั้ง ขอให้น้อมนําพระบรมราโชบายด้านการศึกษาของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ไปสู่การปฏิบัติอย่างเป็นรูปธรรม ได้แก่ การศึกษาต้องมุ่งสร้างพื้นฐานให้แก่ผู้เรียน คือ ส่งเสริมให้นักเรียนมีทัศนคติที่ถูกต้อง และการศึกษาต้องมุ่งสร้างพื้นฐานชีวิตหรืออุปนิสัยที่มั่นคงเข้มแข็ง อาทิ การมีอุปนิสัยที่ดีงาม (Character Education) รวมทั้งการมีทัศนคติที่ถูกต้องต่อบ้านเมือง, มีพื้นฐานชีวิตที่มั่นคง-มีคุณธรรม, มีงานทํา-มีอาชีพ และเป็นพลเมืองดี
โอกาสนี้ รมช.ศึกษาธิการ ได้พูดคุยแลกเปลี่ยนข้อคิดเห็นกับคณาจารย์ชาวต่างชาติ และลูกหลานนักเรียน ในประเด็นต่าง ๆ ดังนี้
- การส่งเสริมการเรียนการสอนภาษาอังกฤษสําหรับเด็กเล็ก ให้สามารถพูดภาษาอังกฤษได้อย่างแตกฉาน โดยเน้นการพูดช้า ๆ แต่ให้ถูกต้องชัดเจน ทั้งนี้ ก็ขึ้นอยู่กับพ่อแม่ผู้ปกครองที่บ้านด้วย ที่จะต้องร่วมฝึกฝนอย่างสม่ําเสมอ และเปิดโอกาสให้เด็กได้ใช้ภาษา
- สําหรับการเมืองของประเทศไทยในปัจจุบันคาดว่าจะมีการเลือกตั้งในปีหน้า แต่ถ้าพูดถึงระบอบประชาธิปไตย สวิตเซอร์แลนด์เป็นตัวอย่างที่ดีอีกประเทศหนึ่งที่มีการทําประชาพิจารณ์ หรือประชามติเป็นประจํา แสดงให้เห็นถึงประชาธิปไตยทางตรง
- การฝึกทักษะการฟังซึ่งสามารถฝึกฝนผ่านกิจกรรมต่าง ๆ ในชั้นเรียนได้ เพราะหากนักเรียนได้ฟังอย่างถูกต้อง ก็จะมีความมั่นใจในสิ่งที่ฟัง และจะทําให้เกิดความเข้าใจ ส่งผลให้พูดหรือเขียนออกมาได้ชัดเจน
รมช.ศึกษาธิการ กล่าวด้วยว่า รู้สึกดีใจที่ได้มาพบปะกับลูกหลานที่มาจากหลากหลายประเทศ จึงขอให้ทุกคนตั้งใจเรียน เป็นอนาคตที่ดีของชาติ โดยเน้นย้ําว่าเมื่อเรียนที่ไหนก็ต้องรักที่นั่น และเชิดชูให้สถาบันมีชื่อเสียงเมื่อมีโอกาส
กลุ่มประชาสัมพันธ์ สํานักงานรัฐมนตรี
รัฐบาลไทย-ข่าวทำเนียบรัฐบาล-หลักเกณฑ์หอผู้ป่วยเฉพาะกิจ
วันพฤหัสบดีที่ 26 มีนาคม 2563
หลักเกณฑ์หอผู้ป่วยเฉพาะกิจ
เปิดรับ Case Covid-19
-ได้รับการรักษาในโรงพยาบาลไม่น้อยกว่า 3 วัน และมี CXR คงที่
-ผู้ป่วยสามารถช่วยเหลือตนเองได้ และสื่อสารรู้เรื่อง และไม่มีความเสี่ยงทางจิตเวช
-แข็งแรง ไม่มีโรคประจําตัว
-เตรียมยามาตามรักษาของแพทย์
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว อำนวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA และ Japan Airlines [กระทรวงการต่างประเทศ]
วันอาทิตย์ที่ 10 พฤษภาคม 2563
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA และ Japan Airlines [กระทรวงการต่างประเทศ]
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA และ Japan Airlines
เมื่อวันที่ 9 พฤษภาคม 2563 คนไทยที่ตกค้างในญี่ปุ่น เดินทางกลับประเทศไทยโดยสายการบิน All Nippon Airways (ANA) เที่ยวบินที่ NH 847 และสายการบิน Japan Airlines เที่ยวบินที่ JL 031 ออกเดินทางจากท่าอากาศยานฮาเนดะ เดินทางถึงประเทศไทยเวลา 15.30 น. และ 15.40 น. ตามลําดับ
เที่ยวบินทั้งสองเป็นเที่ยวบินที่ได้รับอนุญาตให้ทําการบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพของการรองรับผู้ที่เดินทางกลับจากต่างประเทศทั่วโลกต่อวันของรัฐบาลไทย ทั้งนี้ ผู้โดยสารคนไทยที่ขึ้นเที่ยวบินข้างต้นเป็นผู้ที่ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วน กับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทย โดยสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัว 14 วัน ด้วยแล้ว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้แทนจากองค์การ แอมเนสตี้ อินเตอร์เนชั่นแนล ประจำสำนักงานภูมิภาคเอเชียตะวันออกเฉียงใต้และแปซิฟิก
วันพฤหัสบดีที่ 30 มีนาคม 2560
ปลัดกระทรวงยุติธรรม ให้การต้อนรับผู้แทนจากองค์การ แอมเนสตี้ อินเตอร์เนชั่นแนล ประจําสํานักงานภูมิภาคเอเชียตะวันออกเฉียงใต้และแปซิฟิก
นายชาญเชาวน์ ไชยานุกิจ ปลัดกระทรวงยุติธรรม ให้การต้อนรับ Miss Champa Patel รักษาการผู้อํานวยการ องค์การ แอมเนสตี้ อินเตอร์เนชั่นแนล ประจําสํานักงานภูมิภาคเอเชียตะวันออกเฉียงใต้และแปซิฟิก พร้อมคณะ
ในวันพุธที่ ๒๙ มีนาคม ๒๕๖๐ เวลา ๐๙.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
ให้การต้อนรับ Miss Champa Patel รักษาการผู้อํานวยการ องค์การ แอมเนสตี้ อินเตอร์เนชั่นแนล
ประจําสํานักงานภูมิภาคเอเชียตะวันออกเฉียงใต้และแปซิฟิก พร้อมคณะ
เพื่อร่วมกันหารือเกี่ยวกับพันธกรณีของไทยต่ออนุสัญญาต่อต้านการทรมานฯ
และร่างพระราชบัญญัติป้องกันและปราบปรามการทรมานและการบังคับบุคคลให้สูญหายฯ
รวมถึงสถานการณ์สิทธิมนุษยชนในประเทศไทย
โดยมีนางนงภรณ์ รุ่งเพ็ชรวงศ์ รองอธิบดีกรมคุ้มครองสิทธิและเสรีภาพ และผู้เกี่ยวข้อง เข้าร่วมฯ
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-ก.ยุติธรรม หารือการเตรียมเสนอร่างกฎหมายยาเสพติด ๓ ฉบับเพื่อเสนอต่อที่ประชุมสภานิติบัญญัติแห่งชาติ
วันจันทร์ที่ 11 มิถุนายน 2561
ก.ยุติธรรม หารือการเตรียมเสนอร่างกฎหมายยาเสพติด ๓ ฉบับเพื่อเสนอต่อที่ประชุมสภานิติบัญญัติแห่งชาติ
กระทรวงยุติธรรม หารือการเตรียมเสนอร่างกฎหมายยาเสพติด ๓ ฉบับเพื่อเสนอต่อที่ประชุมสภานิติบัญญัติแห่งชาติ
เมื่อวันศุกร์ที่ ๘ มิถุนายน ๒๕๖๑ เวลา ๑๖.๓๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมเพื่อพิจารณาและเตรียมการนําเสนอร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... ที่สํานักงานคณะกรรมการกฤษฎีกาตรวจพิจารณาแล้วเพื่อเตรียมนําเสนอต่อที่ประชุมสภานิติบัญญัติแห่งชาติเพื่อพิจารณา โดยมี พลตํารวจโท ต่อศักดิ์ สอาดพรรค คณะทํางานรัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายวิชัย ไชยมงคล รองเลขาธิการ ป.ป.ส. และผู้แทนหน่วยงานที่เกี่ยวข้อง เข้าร่วมฯ ณ ห้องประชุมสํานักงานรัฐมนตรี กระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-รัฐบาลเชิญชวนเกษตรกรขึ้นทะเบียนให้ถูกต้องและเป็นปัจจุบัน
วันศุกร์ที่ 26 พฤษภาคม 2560
รัฐบาลเชิญชวนเกษตรกรขึ้นทะเบียนให้ถูกต้องและเป็นปัจจุบัน
เกษตรกรที่ขึ้นทะเบียนกับ กรมส่งเสริมการเกษตร จะได้รับความช่วยเหลือในการวางแผนการผลิต รวมถึงมาตรการช่วยเหลือต่างๆ กรณีเกิดพิบัติภัย ส่งผลกระทบต่อพื้นที่เกษตรกรรมด้วย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญชวนพี่น้องเกษตรกรขึ้นทะเบียนกับกรมส่งเสริมการเกษตรสําหรับฤดูกาลผลิตใหม่ ปี 2560 เพื่อเป็นฐานข้อมูลให้ภาครัฐทราบถึงสถานการณ์การผลิตในภาคเกษตรกรรม เพื่อวางแผนพัฒนาการเกษตรทั้งระบบของประเทศ รวมทั้งออกมาตรการสนับสนุนช่วยเหลือการประกอบอาชีพและมาตรการช่วยเหลือเยียวยาในกรณีเกิดพิบัติภัยได้อย่างถูกต้องและเพียงพอกับความต้องการของเกษตรกร โดยผู้ที่จะขึ้นทะเบียนเกษตรกรนั้น หากเป็นเกษตรกรรายเดิมที่เคยขึ้นทะเบียนแล้ว ในปีนี้เมื่อเริ่มปลูกพืชแล้วไม่น้อยกว่า 15 วัน ให้แจ้งปรับปรุงข้อมูลกับเจ้าหน้าที่เกษตรตําบลที่สํานักงานเกษตรอําเภอใกล้บ้าน ส่วนเกษตรกรรายใหม่ให้แจ้งขึ้นทะเบียน ณ สํานักงานเกษตรอําเภอ ที่แปลงเพาะปลูกตั้งอยู่
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบ ของประชาชนชาวไทย” แก่เยาวชนฯ บ้านมุทิตา จ.นครปฐม
วันพุธที่ 5 กันยายน 2561
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบ ของประชาชนชาวไทย” แก่เยาวชนฯ บ้านมุทิตา จ.นครปฐม
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบของประชาชนชาวไทย” แก่เยาวชนฯ บ้านมุทิตา จ.นครปฐม
เมื่อวันอังคารที่ ๔ กันยายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะกับผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง และบุคลากรในสังกัด นักเรียนนายร้อยตํารวจ (ฝึกอบรม)
พร้อมทั้งบรรยายพิเศษ เรื่อง “การเป็นคนไทยที่ดีตามรอยพระยุคลบาท และหน้าที่ความรับผิดชอบ
ของประชาชนชาวไทย” แก่เยาวชนศูนย์ฝึกและอบรมเด็กและเยาวชนบ้านมุทิตา
ณ ศูนย์ฝึกและอบรมเด็กและเยาวชนบ้านมุทิตา อ.พุทธมณฑล จ.นครปฐม
ม.ล.ปนัดดาฯ กล่าวตอนหนึ่งว่า "ผู้ใหญ่ท่านสั่งสอนเราไว้ด้วยความมีเมตตากรุณาและห่วงใย
คนเราอาจต้องทําผิดบ้าง แต่ความผิดจะต้องเป็นอุทาหรณ์สอนใจในทุกครั้ง เพื่อไม่ให้บุคคลกระทําผิดซ้ําซากจนกลายเป็นเรื่องเคยชิน แต่ลูกหลานเยาวชนต้องอย่าลืมว่า “ความผิดกับความชั่วนั้นไม่เหมือนกัน”
เช่น อาจยกขึ้นเป็นตัวอย่างประกอบง่ายๆ การที่บุคคลไม่รู้จักการบริหารเวลา คือ ไม่ตรงต่อเวลา
การพูดเรื่องบางเรื่องที่ไม่ใช่เรื่องจริงแต่เพื่อให้ผู้ฟังได้สามารถทําใจหรือเกิดความสบายใจได้ชั่วครู่ชั่วยาม
การมาเข้าห้องเรียนสาย ฯลฯ และเมื่อลูกหลานนําไปเปรียบเทียบเข้ากับการข่มเหงทําร้ายผู้อื่น
การเนรคุณบุพการี ครูอาจารย์ การทุจริตคดโกง การเข้าไปยุ่งเกี่ยวกับสิ่งผิดกฎหมาย ฯลฯ
ลูกหลานฟังเท่านี้ วิทยากรเชื่อมั่นว่า ทุกคนสามารถแยกแยะออก อะไรผิดอะไรชั่วได้โดยไม่ยาก
มีอะไรสิ่งใดไม่เข้าใจ ถามเลยตอนนี้ ไม่มีคําว่าเกรงใจ"
รัฐบาลไทย-ข่าวทำเนียบรัฐบาล-โฆษก สธ. ขอตำรวจเร่งหาปมสาเหตุที่แท้จริง กรณี จนท. รพ.สต. ถูกยิง เพื่อไม่ให้เกิดความสับสน
วันอังคารที่ 30 มกราคม 2561
โฆษก สธ. ขอตํารวจเร่งหาปมสาเหตุที่แท้จริง กรณี จนท. รพ.สต. ถูกยิง เพื่อไม่ให้เกิดความสับสน
โฆษกกระทรวงสาธารณสุข ขอตํารวจเร่งหาปมสาเหตุที่แท้จริง ที่พนักงานพิทักษ์ป่า ยิงผู้อํานวยการโรงพยาบาลส่งเสริมสุขภาพตําบล ที่ จ.กาญจนบุรี
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ประเด็นการเสียชีวิตของผู้อํานวยการโรงพยาบาลส่งเสริมสุขภาพตําบลปลายนาสวน จ.กาญจนบุรี ที่ถูกพนักงานพิทักษ์ป่า ลอบยิงจนเสียชีวิต เบื้องต้นตํารวจสรุปมาจากเรื่องชู้สาวนั้น สร้างความเข้าใจผิด และความเสียใจ ไม่สบายใจกับครอบครัว ผู้บังคับบัญชา เพื่อนร่วมงาน รวมทั้งประชาชนที่คุ้นเคยกับผู้เสียชีวิต เนื่องจากผู้เสียชีวิตไม่ได้มีพฤติกรรมเสื่อมเสียเรื่องดังกล่าว
“กระแสข่าวที่เกิดขึ้น สร้างความสับสนให้สาธารณชนถึงสาเหตุ เพื่อให้ความเป็นธรรมกับผู้เสียชีวิต ครอบครัว รวมทั้งสร้างความเข้าใจที่ถูกต้องกับสาธารณชน ขอให้เจ้าหน้าที่ตํารวจเร่งสอบสวนหาปมสาเหตุที่แท้จริง เพราะเจ้าหน้าที่ของเราเป็นคนดี ทํางานด้วยความเสียสละเป็นที่รักของชาวบ้าน ทั้งนี้ ท่านปลัดกระทรวงสาธารณสุขได้มอบให้ นายแพทย์สาธารณสุขจังหวัดกาญจนบุรี และนิติกร ช่วยติดตามเรื่องคดีอย่างใกล้ชิด” แพทย์หญิงพรรณพิมล กล่าว
******************************** 30 มกราคม 2561
รัฐบาลไทย-ข่าวทำเนียบรัฐบาล-นายกรัฐมนตรีชื่นชมแนวคิด การผลิตหน้ากากอนามัยกันน้ำ ลดเสี่ยงติดเชื้อโควิด 19
วันพุธที่ 11 มีนาคม 2563
นายกรัฐมนตรีชื่นชมแนวคิด การผลิตหน้ากากอนามัยกันน้ํา ลดเสี่ยงติดเชื้อโควิด 19
นายกรัฐมนตรีชื่นชมแนวคิด การผลิตหน้ากากอนามัยกันน้ํา ลดเสี่ยงติดเชื้อโควิด 19
วันที่ 11 มี.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมแนวคิดของคณะวิทยาศาสตร์และเทคโนโลยี (SCI-TU) และคณะทํางานป้องกันและควบคุมโรคไวรัสโคโรนา 19 มหาวิทยาลัยธรรมศาสตร์ (มธ.) ที่ผลิตหน้ากากอนามัยกันน้ํา THAMMASK โดยใช้ผ้าฝ้ายผสมโพลิเอสเตอร์ (Cotton-Silk) ไม่ดูดซับความชื้น ลดความเสี่ยงในการติดเชื้อ COVID-19 ในภาวะขาดแคลนให้แก่บุคลากรทางการแพทย์ ด้วยเทคโนโลยีสะท้อนน้ํา จากการเคลือบด้วยสาร NUVA – 1811 ซึ่งขณะนี้อยู่ในขั้นตอนการวิจัยเพื่อเตรียมทดสอบความสามารถในการสะท้อนน้ําและความคงทนของเส้นใย คาดว่าจะแล้วเสร็จและผลิตล็อตแรก 1,000 ชิ้น ได้ในสิ้นเดือนมีนาคมนี้
“การผลิตหน้ากากอนามัยกันน้ํา ถือเป็นแนวคิดที่ดีมีประโยชน์อย่างมากต่อบุคลากรทางการแพทย์ ในส่วนของรัฐบาลต้องขอขอบคุณ พร้อมให้การสนับสนุน โดยจะมอบหมายให้หน่วยงานที่เกี่ยวข้องเข้าไปประสาน และให้ต่อยอดถ่ายทอดองค์ความรู้ให้แก่ประชาชนได้นําไปเป็นวิธีในการตัดเย็บใช้เองต่อไป” นายกรัฐมนตรีกล่าว
รัฐบาลไทย-ข่าวทำเนียบรัฐบาล- ลอยกระทงปลอดภัย สืบสานวัฒนธรรมไทย ใส่ในสายน้ำและสิ่งแวดล้อม
วันศุกร์ที่ 23 พฤศจิกายน 2561
ลอยกระทงปลอดภัย สืบสานวัฒนธรรมไทย ใส่ในสายน้ําและสิ่งแวดล้อม
ในปีนี้รัฐบาลส่งเสริมการจัดกิจกรรมลอยกระทงภายใต้แนวคิดลอยกระทงปลอดภัย สืบสานวัฒนธรรมไทย ใส่ใจสายน้ําและสิ่งแวดล้อม ส่งเสริมให้ทุกพื้นที่จัดงานที่สะท้อนให้เห็นถึงภูมิปัญญา วิถีชีวิต วัฒนธรรมไทยที่มีคุณค่าและงดงาม
พฤหัสบดีที่ 22 พ.ย.61
ลอยกระทงปลอดภัย สืบสานวัฒนธรรมไทย ใส่ในสายน้ําและสิ่งแวดล้อม
ต่อจากนี้ไป ขอเชิญรับฟังไทยคู่ฟ้า ครับ
ในปีนี้รัฐบาลส่งเสริมการจัดกิจกรรมลอยกระทงภายใต้แนวคิดลอยกระทงปลอดภัย สืบสานวัฒนธรรมไทย ใส่ใจสายน้ําและสิ่งแวดล้อม ส่งเสริมให้ทุกพื้นที่จัดงานที่สะท้อนให้เห็นถึงภูมิปัญญา วิถีชีวิต วัฒนธรรมไทยที่มีคุณค่าและงดงาม รวมทั้งขอความร่วมมือใช้กระทงที่ประดิษฐ์ด้วยวัสดุที่ย่อยสลายง่าย ไม่ใช้โฟม ไม่ใช้ พลาสติก เน้นวัสดุที่หาได้ในท้องถิ่น และวางมาตรการอํานวยความสะดวกและรักษาความปลอดภัย ไม่เล่นพลุ ดอกไม้ไฟ โคมลอย โคมไฟ ตะไล ในที่ชุมชน เพื่อป้องกันอันตรายแก่ชีวิตและทรัพย์สินของคนทั่วไป โดยรัฐบาลคาดว่างานลอยกระทงปีนี้จะมีนักท่องเที่ยวจํานวนมาก ช่วยสร้างรายได้แก่ท้องถิ่น จึงขอให้คนไทยทุกคนร่วมเป็นเจ้าบ้านที่ดีต้อนรับนักท่องเที่ยวให้เกิดความประทับใจ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ ประธานสภาธุรกิจสหรัฐอเมริกา – อาเซียน (USABC) และคณะ เข้าเยี่ยมคำนับ
วันพฤหัสบดีที่ 28 มิถุนายน 2561
รอง นรม. และ รมว.กห. ให้การต้อนรับ ประธานสภาธุรกิจสหรัฐอเมริกา – อาเซียน (USABC) และคณะ เข้าเยี่ยมคํานับ
เมื่อ 28 มิ.ย.61 พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับการเยี่ยมคํานับของ นาย Alexander C. Feldman (อเล็กซานเดอร์ ซี เฟลด์แมน) ประธานสภาธุรกิจสหรัฐอเมริกา – อาเซียน (United States – ASEAN Business Council – USABC) และคณะ
นายอเล็กซานเดอร์ ได้กล่าวถึง ความสัมพันธ์และมิตรภาพระหว่างสองประเทศ ที่มีมาต่อเนื่องยาวนานถึง 200 ปี ทั้งด้านการค้า การลงทุน ด้านการทหารและความเป็นหุ้นส่วนทางยุทธศาสตร์ที่ดีต่อกันของไทยและสหรัฐฯ โดยการนําคณะนักธุรกิจเอกชนชั้นนําของสหรัฐฯ เข้าพบ เพื่อแสดงความมุ่งมั่นในการดําเนินธุรกิจในไทยที่มีมาต่อเนื่องยาวนาน และการขยายการลงทุนของกลุ่มธุรกิจสหรัฐฯ ซึ่งต่างให้ความสนใจและพร้อมจะเข้ามาลงทุนในไทย โดยเฉพาะการเข้ามาลงทุนในโครงการพัฒนาระเบียงเศรษฐกิจพิเศษภาคตะวันออก (EEC) ซึ่งพร้อมให้การสนับสนุนการพัฒนาประเทศตามนโยบายของรัฐบาลไปด้วยกัน
พล.อ.ประวิตร รอง นรม. และ รมว.กห. ได้กล่าวแสดงความขอบคุณ และยืนยันว่าไทยให้ความสําคัญกับภาคเอกชนของสหรัฐฯ ในการเพิ่มพูนความร่วมมือด้านการค้า การลงทุนระหว่างกัน ซึ่งไทยอยู่ระหว่างการปฏิรูปกฎระเบียบด้านการค้า การลงทุน และพัฒนาโครงสร้างพื้นฐาน. เพื่อวางรากฐานการเจริญเติบโตทางเศรษฐกิจของประเทศในอนาคต พร้อมทั้งยินดีที่สหรัฐฯ ได้กลับมามีบทบาทอย่างแข็งขันในการดําเนินยุทธศาสตร์อินโด – แปซิฟิก ที่ให้ความสําคัญต่อภูมิภาคอาเซียน โดยไทยพร้อมให้การสนับสนุนและเปิดกว้างให้ภาคเอกชนสหรัฐฯเข้ามาลงทุน และยินดียิ่งหากภาคเอกชนสหรัฐฯ จะได้เข้ามามีส่วนร่วมในการช่วยพัฒนาบุคลากร และเทคโนโลยี ของไทยในด้านต่างๆ ซึ่งจะช่วยพัฒนาเศรษฐกิจของไทยให้เจริญก้าวหน้าต่อไป พร้อมกันนี้ ได้ยืนยัน ถึงความตั้งใจจริงของรัฐบาล ในการเดินหน้าตามโรดแมป เพื่อนําไปสู่การเลือกตั้งทั่วไปที่จะมีขึ้นในต้นปี 62 เพื่อนําพาประเทศไปสู่การปกครองในระบอบประชาธิปไตยที่สมบูรณ์ต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งพัฒนาระบบโลจิสติกส์การเกษตร
วันพุธที่ 11 กันยายน 2562
กระทรวงเกษตรฯ มุ่งพัฒนาระบบโลจิสติกส์การเกษตร
กระทรวงเกษตรฯ มุ่งพัฒนาระบบโลจิสติกส์การเกษตร หวังยกระดับการบริการสู่ประชาชน พร้อมพัฒนาให้เกษตรกรเป็นทั้งผู้ผลิตและผู้ขาย ส่งสินค้าเกษตรถึงมือผู้บริโภคได้โดยตรง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังหารือการพัฒนาระบบโลจิสติกส์การเกษตร ณ กระทรวงเกษตรและสหกรณ์ ว่า ในวันนี้ได้เชิญหน่วยงานทั้งภาครัฐ องค์กรการค้า และสมาพันธ์ที่เกี่ยวข้อง มาร่วมนําเสนอแนวคิดและวิธีการในการจัดการระบบโลจิสติกส์เกษตร เพื่อมุ่งพัฒนาให้กระทรวงเกษตรและสหกรณ์เป็นกระทรวงที่มีการยกระดับการบริการสู่ประชาชน โดยจะต้องมีการจัดทํา Big Data ตั้งแต่ต้นทางถึงปลายทาง และพัฒนาบุคลากรให้เป็น Smart Agriculture ซึ่งประเทศไทยจําเป็นต้องมีการพัฒนาและขับเคลื่อนโลจิสติกส์เกษตรอย่างมีประสิทธิภาพ เพราะเป็นปัจจัยสําคัญที่จะนําสินค้าเกษตรสู่ผู้บริโภคและสร้างมูลค่าเพิ่ม โดยผู้ที่ขับเคลื่อนหลัก คือ ภาคเอกชน โดยภาครัฐจะทําหน้าที่สนับสนุนและอํานวยความสะดวกเรื่องข้อมูลและกฎระเบียบต่าง ๆ อย่างไรก็ตาม มุ่งหวังให้กระทรวงเกษตรมีแผนปฏิบัติการอย่างเร่งรัด (Quick Win) เพื่อขับเคลื่อนแนวทางการบริหารจัดการระบบโลจิสติกส์การเกษตรให้สามารถนํามาปรับใช้ได้ และต้องสร้างแผนแม่บทภายใน 2 ปี เน้นให้เกษตรกรเป็นทั้งผู้ผลิตและผู้ขาย สามารถส่งสินค้าเกษตรถึงมือผู้บริโภคได้โดยตรง
ทั้งนี้ การขับเคลื่อนโลจิสติกส์การเกษตรมีกลไกระดับประเทศ มีคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) มีรองนายกรัฐมนตรี (นายสมคิด จาตุศรีพิทักษ์) เป็นประธาน รัฐมนตรีว่าการกระทรวงเกษตรและสหกรณ์ ร่วมเป็นกรรมการ ได้มีการจัดทําแผนยุทธศาสตร์การพัฒนาระบบโลจิสติกส์ของประเทศ ฉบับที่ 3 (พ.ศ. 2560 – 2564) นอกจากนี้ กบส. ยังได้แต่งตั้งคณะอนุกรรมการ 4 คณะ รวมทั้งอนุกรรมการพัฒนาระบบโลจิสติกส์การเกษตร ซึ่งมีปลัดกระทรวงเกษตรและสหกรณ์เป็นประธานด้วย
สําหรับแนวทางการขับเคลื่อนการดําเนินงานของกระทรวงเกษตรและสหกรณ์ในปี 2563 ได้มีการของบประมาณตามภารกิจของหน่วยงาน ประกอบด้วย 1) การส่งเสริมเทคโนโลยีและนวัตกรรมโลจิสติกส์การเกษตร ได้แก่ การส่งเสริมการใช้เครื่องจักรกลการเกษตร และการส่งเสริมการทําฟาร์มอัจฉริยะ และ 2) การพัฒนาปรับปรุงโครงสร้างพื้นฐานด้านโลจิสติกส์สินค้าเกษตร นอกจากนี้ ยังมีแผนบูรณาการของประเทศ จํานวน 4 แผน ได้แก่ แผนพัฒนาพื้นที่เขตเศรษฐกิจพิเศษ แผนพัฒนาด้านคมนาคมและระบบโลจิสติกส์ แผนพัฒนาและส่งเสริมเศรษฐกิจฐานราก และแผนพัฒนาพื้นที่ระดับภาค
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai